Iepirkuma līgums Nr. 01 – 29/236
Līguma datums
ir pēdējā pievienotā drošā elektroniskā paraksta un laika zīmoga datums

Valsts sabiedrība ar ierobežotu atbildību “Traumatoloģijas un ortopēdijas slimnīca”, reģistrācijas Nr. 40003410729, turpmāk – Pasūtītājs, tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuri rīkojas uz statūtu pamata, no vienas puses, un
SIA “Medeksperts”, reģistrācijas Nr. 50003336771, turpmāk – Piegādātājs, tās valdes priekšsēdētāja Ivara Spriņģa personā, kurš rīkojas uz statūtu pamata, no otras puses, abi kopā turpmāk Puses, 
pamatojoties uz iepirkuma “Sonoskopa piegāde”, identifikācijas Nr. VSIA TOS 2024/40MP (turpmāk – Iepirkums), rezultātiem, noslēdz šādu līgumu, turpmāk – Līgums:

1. LĪGUMA PRIEKŠMETS
1.1. 	Pasūtītājs pasūta, bet Piegādātājs apņemas piegādāt, uzstādīt un nodot ekspluatācijā sonoskopu Sonosite ZX, turpmāk – Iekārta, atbilstoši Līguma noteikumiem, tai skaitā Līguma pielikumam Nr. 1 „Tehniskais – finanšu piedāvājums” un saskaņā ar Latvijas Republikā spēkā esošajiem normatīvajiem aktiem.

2. LĪGUMA SUMMA UN NORĒĶINU KĀRTĪBA
2.1.  	Līguma summa ir 35000,00 EUR (trīsdesmit pieci tūkstoši euro un 00 centi) bez pievienotās vērtības nodokļa (turpmāk – PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. 
2.2.  	PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.
2.3.  	Līguma 2.1. punktā norādītajā kopējā Līguma summā ietilpst visas izmaksas, kas saistītas ar Piegādātāja līgumsaistību izpildi, kā arī nodokļi, nodevas (izņemot PVN) un citas izmaksas, kuras rodas vai var rasties Piegādātājam, izpildot līgumsaistības, tai skaitā izmaksas, kas saistītas ar:
2.3.1. Iekārtas piegādi, uzstādīšanu un nodošanu ekspluatācijā (ietverot arī Iekārtas funkciju atbilstības testēšanu);
2.3.2. Pasūtītāja personāla Iekārtas lietošanas apmācībām;
2.3.3. [bookmark: _Hlk61594205]60 (sešdesmit) kalendārie mēneši (sonogrāfam, statīva pamatnei un zondēm) un 12 (divpadsmit) kalendārie mēneši akumulatoram garantijas nodrošināšanu atbilstoši Līgumam un Latvijas Republikā spēkā esošajiem normatīvajiem aktiem (garantijas laikā bez maksas jāveic Iekārtām funkciju atbilstības testēšana, Iekārtu profilaktiskās pārbaudes, tehniskā apkope, remonts, rezerves daļu nomaiņa, Iekārtas transportēšana, servisa inženieru izsaukumi). Pasūtītājam nav pienākuma veikt nekādus citus papildu maksājumus.
2.4.  	Pasūtītājs veic samaksu Piegādātājam šādā kārtībā un termiņos:
2.4.1. 35% no Līguma summas samaksu Pasūtītājs veic 30 (trīsdesmit) dienu laikā no pavadzīmes (un/vai rēķina) parakstīšanas brīža, kas tiek iesniegts Pasūtītājam pēc Līguma 3.5. punktā noteiktā nodošanas – pieņemšanas akta abpusējas parakstīšanas dienas;
2.4.2. 35% no Līguma summas samaksu Pasūtītājs veic 30 (trīsdesmit) dienu laikā pēc Iekārtas pirmajiem 2 (diviem) lietošanas mēnešiem.
2.4.3. atlikušo 30% no Līguma summas samaksu Pasūtītājs veic 30 (trīsdesmit) dienu laikā pēc Iekārtas pirmajiem 4 (četriem) lietošanas mēnešiem.
2.4.2. 	visus maksājumus Pasūtītājs veic ar pārskaitījumu uz Piegādātāja Līgumā norādīto bankas kontu.
2.5. 	Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.

3. IEKĀRTU PIEGĀDE, UZSTĀDĪŠANA UN NODOŠANA EKSPLUATĀCIJĀ
3.1.  	Iekārta tiek piegādāta, uzstādīta un nodota ekspluatācijā Pasūtītāja atbildīgās personas norādītajā  stacionārā.
3.2. Iekārtas piegāde, uzstādīšana, Pasūtītāja personāla apmācības, Iekārtas nodošana ekspluatācijā Piegādātājam jāveic 150 (viens simts piecdesmit) kalendāro dienu laikā no Līguma stāšanās spēkā, tostarp visa dokumentācija, kura nepieciešama Pasūtītājam, lai izvērtētu Iekārtas sagatavotību nodošanai ekspluatācijā, jāiesniedz Pasūtītājam ne vēlāk, kā 10 (desmit) darba dienas līdz šajā punktā noteiktajam nodošanas ekspluatācijā termiņam. 
3.3.   	Iekārtas piegādi, izkraušanu un novietošanu Līguma 3.1. punktā noteiktajā piegādes vietā nodrošina Piegādātājs, izmantojot savu transportu un darbaspēku.
3.4.  	Iekārtas piegāde, uzstādīšana un nodošana ekspluatācijā ir uzskatāma par pabeigtu tad, kad Iekārta ir nogādāta un uzstādīta Līguma 3.1. punktā norādītajā piegādes vietā, Iekārta ir nodotas ekspluatācijā atbilstoši Latvijas Republikā spēkā esošajiem normatīvajiem aktiem, Pasūtītājam ir iesniegti minēto pārbaužu dokumenti, ir veikta Pasūtītāja personāla apmācība, kā arī ir parakstīts nodošanas – pieņemšanas akts.
3.5. 	Pasūtītājs pieņem Iekārtu Piegādātāja pārstāvja klātbūtnē, par ko Puses sastāda un paraksta nodošanas – pieņemšanas aktu. Abpusēji parakstīts nodošanas – pieņemšanas akts ir pamats rēķina izrakstīšanai.
3.6. Ja, veicot Iekārtas pieņemšanu, atklājas trūkumi, bojājumi vai citāda neatbilstība Līguma noteikumiem, Pasūtītājs par konstatētajiem pārkāpumiem sastāda defektu aktu, kuru iesniedz Piegādātājam. Pasūtītājs defekta aktu Piegādātājam nodod personīgi vai kā elektroniski parakstītu dokumentu, vai kā ierakstītu pasta sūtījumu nosūta uz Piegādātāja juridisko adresi. Piegādātājam defekta aktā norādītie trūkumi uz sava rēķina jānovērš defekta aktā norādītajā termiņā, kas nevar būt garāks par 2 (divām) nedēļām. Defektu aktā norādītais trūkumu, bojājumu un neatbilstību novēršanas termiņa skaitījums sākas no defekta akta saņemšanas dienas. Defekta akts tiek uzskatīts par saņemtu dienā, kad tas nodots personīgi, vai 7. (septītajā) dienā pēc tā nodošanas pastā vai nākamajā darba dienā pēc elektroniskā dokumenta nosūtīšanas dienas. 
3.7.  	Pasūtītājs paraksta Līguma 3.6. punktā norādīto nodošanas – pieņemšanas aktu tikai pēc tam, kad Piegādātājs ir pilnībā novērsis defektu aktā norādītos trūkumus, bojājumus un neatbilstības.
3.8.  	Defektu aktā norādītais trūkumu novēršanas termiņš nav uzskatāms par Līguma 3.2. punktā noteiktā termiņa pagarinājumu. 
3.9.  	Īpašuma tiesības uz Iekārtu pāriet no Piegādātāja uz Pasūtītāju pēc samaksas veikšanas.

4. PIEGĀDĀTĀJA PIENĀKUMI UN TIESĪBAS
4.1.  	Piegādātāja pienākumi:
4.1.1. piegādāt Iekārtu atbilstoši tehniskās specifikācijas (Līguma pielikums Nr. 1) prasībām un ražotāja noteiktajai komplektācijai;
4.1.2. veikt Iekārtas uzstādīšanu un konfigurēšanu atbilstoši ražotāja noteiktajam tehnoloģiskajam procesam un saskaņot ar Pasūtītāja atbildīgo personu Iekārtas piegādes, pārbaužu, apkopju un remontdarbu veikšanas laikus ne vēlāk kā 2 (divas) darba dienas pirms konkrētās darbības uzsākšanas;
4.1.3. nodot Iekārtu ekspluatācijā atbilstoši Latvijas Republikā spēkā esošajiem normatīvajiem aktiem, Pasūtītājam iesniegt minēto pārbaužu protokolus;
4.1.4. veikt Pasūtītāja personāla apmācību darbam ar Iekārtu, apmācības laiku un apmācības dokumentēšanas veidu, iepriekš saskaņojot ar Pasūtītāju, un pēc nepieciešamības izsniegt Pasūtītājam apmācību apliecinošus dokumentus;
4.1.5. nodrošināt Iekārtas piegādei, uzstādīšanai un nodošanai ekspluatācijā izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām;

2. 
3. 
4. 
4.1. 

4.1.2. 
4.1.3. 
4.1.4. 
4.1.5. 
4.1.6.  Iekārtas piegādes, uzstādīšanas un nodošanas ekspluatācijas laikā iespēju robežās nodrošināt ēkā atrodošās medicīnas iestādes normālu darbu, neaizsprostojot kāpnes, ieejas ēkā, neradot pārmērīgu troksni, traucējumus elektropiegādē u.tml;
4.1.7.  saskaņot ar Pasūtītāju Iekārtas piegādi, uzstādīšanu, pārbaužu, apkopju un remontdarbu veikšanas laikus ne vēlāk kā 2 (divas) darba dienas pirms konkrētās darbības uzsākšanas;
4.1.8.  iesniegt Pasūtītājam nepieciešamo informāciju par Iekārtas ekspluatācijas noteikumiem un citiem Iekārtas apkalpošanas noteikumiem, kā arī iesniegt Pasūtītājam Iekārtas lietošanas instrukciju latviešu valodā;
4.1.9. garantijas laikā veikt Iekārtas funkciju atbilstības testēšanu un elektrodrošības pārbaudes, kā arī Iekārtu tehnisko apkopi un remontu atbilstoši Latvijas Republikā spēkā esošajiem normatīvajiem aktiem un Līguma noteikumiem;
4.1.10. izpildīt citas Līgumā un tā pielikumos noteiktās prasības.
4.2. 	Piegādātāja tiesības:
4.2.1. 	saņemt no Pasūtītāja tā rīcībā esošu informāciju, kas nepieciešama Līguma saistību izpildei;
4.2.2. 	par kvalitatīvu Līguma noteikumu izpildi saņemt Līgumā noteikto samaksu;
4.2.3. 	Līgumā noteiktos gadījumos saņemt no Pasūtītāja līgumsodu.

5. PASŪTĪTĀJA TIESĪBAS UN PIENĀKUMI
5.1. 	Pasūtītāja pienākumi:
5.1.1. 	sniegt Piegādātājam Pasūtītāja rīcībā esošu informāciju, kas nepieciešama Līguma saistību izpildei;
5.1.2. 	pieņemt Iekārtu, kas nodota ekspluatācijā atbilstoši Līguma noteikumiem un Latvijas Republikā spēkā esošajiem normatīvajiem aktiem;
5.1.3. 	veikt Līgumā noteikto samaksu Piegādātājam par kvalitatīvu Līguma noteikumu izpildi.
5.2. 	Pasūtītāja tiesības:
5.2.1. 	saņemt informāciju no Piegādātāja par Līguma izpildes gaitu un citiem Līguma izpildes jautājumiem;
5.2.2. 	nepieņemt Iekārtu, kas piegādātas un nodotas ekspluatācijā, neievērojot Līguma noteikumus vai Latvijas Republikā spēkā esošos normatīvos aktus;
5.2.3. 	Līgumā noteiktos gadījumos saņemt no Piegādātāja līgumsodu.

6. KVALITĀTE UN GARANTIJAS NOTEIKUMI
6.1.  	Piegādātājs garantē, ka piegādātā Iekārta būs ražota ne agrāk kā 24 (divdesmit četrus) mēnešus pirms Piegādātāja piedāvājuma iesniegšanas dienas Iepirkumā, būs jauna (nelietota), augstas kvalitātes un atbildīs Pasūtītāja tehniskajā specifikācijā (Līguma pielikums Nr. 1) izvirzītajām prasībām, kā arī visu to Latvijas Republikā spēkā esošo normatīvo aktu prasībām, kas uz to attiecas.
6.2.  	Piegādātājs nodrošina piegādātajai Iekārtai 60 (sešdesmit) kalendārie mēneši (sonogrāfam, statīva pamatnei un zondēm) un 12 (divpadsmit) kalendārie mēneši akumulatoram garantiju no Līguma 3.6. punktā noteiktā nodošanas-pieņemšanas akta abpusējas parakstīšanas brīža. 
6.3. 	Garantijas laikā Piegādātājs bez papildu maksas veic regulāras Iekārtas profilaktiskās pārbaudes un tehniskās apkopes pēc darbu izpildes grafika Iekārtas ražotāja noteiktajā apjomā, ievērojot Iekārtas ražotāja noteikto apkopes periodiskumu un saskaņojot ar Pasūtītāja pārstāvi – energo un saimniecības daļas vadītāju Daini Kalniņu, tālr. 29215262, dainis.kalnins@tos.lv.
6.4.   	Par Iekārtas bojājumiem Pasūtītājs informē Piegādātāju pa tālruni 28658578 vai e-pastu: maris@medeksperts.lv. Piegādātāja servisa inženieris novērtē Iekārtas funkcionalitāti, sastāda defekta novērtēšanas aktu, kurā norāda bojājumu un nepieciešamās darbības.
6.5.  	Iekārtas bojājuma gadījumā Piegādātājs bez maksas nodrošina Iekārtas remontu un/vai bojāto detaļu nomaiņu pret pilnībā funkcionējošām rezerves daļām tā, ka Iekārta pilnā apjomā ir spējīga veikt tai paredzētās funkcijas. Piegādātājs veic Iekārtas remontu, rezerves daļu nomaiņu 5 (piecu) darba dienu laikā pēc Pasūtītāja pieteikuma saņemšanas brīža. Ja objektīvu iemeslu dēļ noteiktajā termiņā nav iespējams veikt garantijas remontu, Puses var vienoties par citu termiņu. Par nomainītām detaļām Piegādātājs sastāda aktu un iesniedz Pasūtītāja pārstāvim.
6.6.   Defektus, kas radušies nepareizas ekspluatācijas rezultātā, apliecina neatkarīgs eksperts. Eksperta pakalpojumus sedz vainīgā puse.

7. PUŠU ATBILDĪBA UN DOMSTARPĪBU RISINĀŠANAS KĀRTĪBA
7.1.  	Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
7.2.  	Ja Pasūtītājs kavē kādu no Līguma 2.4. punkta apakšpunktos noteikto maksājuma termiņu, Piegādātājam ir tiesības prasīt no Pasūtītāja līgumsodu 0,1% (nulle, komats, viens procents) apmērā no Piegādātājam neapmaksātās summas par katru nokavēto dienu, bet ne vairāk kā 10% (desmit procenti) apmērā no neapmaksātās summas.
7.3.  	Par Līguma 3.2. un  6.4. punktā noteiktā termiņa, kavējumu Pasūtītājam ir tiesības prasīt no Piegādātāja līgumsodu 0,1% (nulle, komats, viens procents) apmērā no Līguma summas, kas noteikta Līguma 2.1. punktā, par katru nokavēto dienu, bet ne vairāk kā 10% (desmit procenti) apmērā no Līguma summas. 
7.4. 	Līguma 8.3. punkta apakšpunktos noteiktajos gadījumos Pasūtītājam ir tiesības prasīt no Piegādātāja līgumsodu 10% (desmit procenti) apmērā no Līguma summas.
7.5.  	Pasūtītājs ir tiesīgs attiecīgo līgumsoda summu ieturēt savstarpēja ieskaita veidā.
7.6. 	Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
7.7.  	Visu risku attiecībā uz Iekārtas bojājumu vai bojāeju līdz Iekārtas nodošanas-pieņemšanas akta abpusējai parakstīšanai nes Piegādātājs.
7.8.   Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.

8. LĪGUMA SPĒKĀ ESAMĪBAS NOSACĪJUMI
8.1.  	Līgums stājas spēkā tā abpusējas parakstīšanas brīdī un ir spēkā līdz savstarpējo saistību pilnīgai izpildei.
8.2.  	Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
8.3.  	Pasūtītājam ir tiesības nekavējoties, ar vienpusēju rakstisku paziņojumu priekšlaicīgi izbeigt Līgumu šādos gadījumos: 
8.3.1. ja ir uzsākta Piegādātāja labprātīga vai piespiedu likvidācija;
8.3.2. ja pret Piegādātāju ir uzsākta maksātnespējas procedūra, vai tā darbībā ir apturēta;
8.3.3. ja Piegādātājs kavē Līguma 3.2.punktā noteikto termiņu vairāk par 20 (divdesmit) darba dienām;
8.3.4. Piegādātājs atsakās piegādāt un nodot ekspluatācijā Iekārtu, kā arī veikt Iekārtas tehnisko apkopi;
8.3.5. Piegādātājs zaudējis tiesības piegādāt un nodot ekspluatācijā Iekārtu, vai veikt Iekārtas tehnisko apkopi (piemēram, kvalifikācijas dokumenti, ko Piegādātājs iesniedzis, piesakoties Iepirkumā, ir zaudējuši spēku);
8.3.6. ja Līgumu nav iespējams izpildīt tādēļ, ka Piegādātajam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.4.  	Piegādātājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķinu apmaksu ilgāk par 60 (sešdesmit) dienām.

9. NEPĀRVARAMA VARA
9.1.  	Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši Iekārtas piegādes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
9.2.  	Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē, vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
9.3.  	Ja nepārvaramas varas apstākļu dēļ līgums nav izpildāms ilgāk par vienu mēnesi, katram no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.

10. PERSONU DATU AIZSARDZĪBA
10.1. Pasūtītājs un Piegādātājs vienojas par šādiem fizisko personu datu aizsardzības noteikumiem:
10.1.1. Piegādātājs apstrādā šādus Pasūtītāja kā pārziņa rīcībā esošos fizisko personu datus: vārds, uzvārds, personas kods, veiktā izmeklējuma rezultāti, kuri ir pieejami Iekārtu ietvaros esošajās iekšējās datu uzglabāšanas atmiņās;
10.1.2. Piegādātājs Līguma ietvaros uzskatāms par Pasūtītāja datu apstrādes operatoru;
10.1.3. Piegādātājs, veicot datu apstrādi Iekārtas garantijas uzturēšanas, apkalpošanas ietvaros, nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
10.1.4. ja Piegādātājs Līguma izpildes ietvaros fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecība uz fizisko personu datu apstrādes drošumu;
10.1.5. Piegādātājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Piegādātāja darbiniekiem. Piegādātājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Piegādātāja darbinieku darba līgumos);
10.1.6. Piegādātājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas;
10.1.7. pēc Pasūtītāja pieprasījuma Piegādātājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Piegādātājs;
10.1.8. Piegādātājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses;
10.1.9. fizisko personu datu obligāto tehnisko aizsardzību Piegādātājs īsteno ar fiziskiem un loģiskiem aizsardzības līdzekļiem, tai skaitā nodrošinot tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
10.1.10. Piegādātājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas.
10.1.11. Pasūtītājam ir tiesības bez iepriekšēja brīdinājuma uzdod Piegādātājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Piegādātāja puses ir izpildāms nekavējoties.
10.1.12. pēc Līguma termiņa izbeigšanās, Piegādātājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem. Piegādātājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem pirms Līguma termiņa izbeigšanās, ja tie vairs nav nepieciešami Līguma izpildei.
10.1.13. Piegādātājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Piegādātāja darbības vai bezdarbības rezultātā.

11. CITI NOTEIKUMI
11.1. Kontaktpersonas šī Līguma ietvaros:
11.1.1. no Pasūtītāja puses: Dainis Kalniņš, tel. 29215262, dainis.kalnins@tos.lv; 
11.1.2. no Piegādātāja puses: Alvīne Leitāne, tel. 62202220, e-pasts: alvine@medeksperts.lv.
11.2. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.
11.3. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
11.4. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste realizējama Publisko iepirkumu likuma 62. pantā noteiktajā kārtībā.
11.5. Ja kādai no Pusēm tiek mainīta atrašanās vieta, banku rekvizīti, kontaktpersonas vai to kontaktinformācija, tad tā piecu darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
11.6. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
11.7. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.
11.8. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses iepriekšējas, rakstiskas piekrišanas.
11.9. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama. 
11.10. Līgums sagatavots latviešu valodā, noformēts un parakstīts elektroniskā dokumenta veidā. Katra Puse glabā Līguma eksemplāru elektroniskā dokumenta veidā. 

2. Pušu paraksti un juridiskās adreses
	Pasūtītājs:
Valsts sabiedrība ar ierobežotu atbildību 
“Traumatoloģijas un ortopēdijas slimnīca”
Reģ. Nr. 40003410729
Duntes iela 22, Rīga, LV-1005
AS „Swedbank”
Konta Nr. LV92HABA0551009437916
Kods: HABALV22
Tālrunis 67399300, tos@tos.lv 
	Piegādātājs:
SIA “Medeksperts”
Reģ. Nr. 50003336771
Ūnijas iela 8A, Rīga, LV-1084
LUMINOR  Bank Latvijas filiāle
Konta Nr. LV16RIKO0002930273981
Kods: RIKOLV2X
Tālrunis: 64508612, info@medeksperts.lv

	
valdes priekšsēdētāja:
(paraksts)*
Anita Vaivode
valdes locekle:
(paraksts)*
Inese Rantiņa
valdes loceklis: 
(paraksts)*       
                                     Modris Ciems              
	  
valdes priekšsēdētājs:
(paraksts)*
Ivars Spriņģis                  
   



*Dokuments ir parakstīts elektroniski ar drošu elektronisko parakstu un satur laika zīmogu








IEKĀRTAS NODOŠANAS – PIEŅEMŠANAS AKTS
pie līguma Nr. 01 – 29/236

VSIA „ Traumatoloģijas un ortopēdijas slimnīca”, reģ. Nr. 40003410729, turpmāk - Pasūtītājs, tās ____________________ personā, no vienas puses un 
SIA “Medeksperts”, reģ. Nr. ___________, turpmāk - Piegādātājs, tās _________________(amats), no otras puses, ar šo pieņemšanas – nodošanas aktu apliecina:
1. Pasūtītājs ir pieņēmis, bet Piegādātājs ir nodevis un uzstādījis šādu iekārtu: 
	Medicīnas iekārtas nosaukums
	

	Modelis, tips, REF Nr.
	

	Ražošanas valsts
	
	Ražotājs
	

	Sērijas Nr.
	
	Izgatavošanas gads
	

	Ekspluatācijas laiks
	
	Klase (I, IIa, IIb, III)*
	
	GMDN kods**
	


* Saskaņā ar EIROPAS PARLAMENTA UN PADOMES REGULAS (ES) 2017/745, kas attiecas uz medicīniskām ierīcēm, medicīnisko ierīču klasifikāciju. Aizpildīt aili, ja ražotājs ir norādījis.
** Aizpildīt aili, ja ražotājs ir norādījis.
2. Pasūtītājs apliecina, ka Piegādātājs ir piegādājis augstāk minēto iekārtu atbilstoši līgumam Nr. 01-29/___ un pavadzīmei Nr.__________ no 20____ gada __._______ par kopējo summu __________EUR, ieskaitot PVN ___% ___________EUR.
3. Iekārta ir uzstādīta un pārbaudīta, atbilstoši ražotāja instrukcijām. Ir iesniegti veikto pārbaužu dokumenti. Iekārtas uzstādīšanu veica SIA _____________ iekārtu pārstāvis ________________.
4. Pēc uzstādīšanas darbu pabeigšanas iesniegtos pārbaužu dokumentus pieņēma, par iekārtas darbību pārliecinājās un pieņēma Pasūtītāja pārstāvis ________________.
5. Iekārtas komplektācijā ietilpst dokumentācija, kas ietver informāciju par iekārtu no ražotāja, t.sk. ekspluatācijas noteikumus un lietošanas instrukciju latviešu valodā. Ir veikta vigilances sistēmas darbības izskaidrošana lietotājam attiecībā uz konkrēto medicīnisko iekārtu.
6. 2024. gada __.__________ ir uzsākta un __.____________ ir pabeigta darbinieku apmācība praktiskās darbībās ar iekārtu. Apmācību veicis SIA _________________iekārtu pārstāvis ____________. Prasmju un zināšanu apguvi apliecina darbinieku saraksts un personu paraksti.

Nodeva:
	____________,
	
	
	
	
	

	                     Uzņēmums, amats
	vārds, uzvārds
	
	paraksts
	
	datums


Pieņēma:
	___________,

	              Uzņēmums, amats



	
	
	
	
	
	

	
	vārds, uzvārds
	
	paraksts
	
	datums

